LIETUVOS RESPUBLIKOS SUSISIEKIMO MINISTERIJA

Į S A K Y M A S

DĖL TARNYBOS LIETUVOS RESPUBLIKOS JŪRŲ LAIVUOSE STATUTO PATVIRTINIMO Su GMDSS mokymo centrų nuostatais, jų sertifikavimo nuostatais, Tarnybos Lietuvos Respublikos jūrų laivuose statutu ir GMDSS dienyno pavyzdžiu galima susipažinti Susisiekimo ministerijos Vandens transporto departamente, Žemės ūkio ministerijos Žuvų ūkio departamente ir Klaipėdos valstybinio jūrų uosto Kapitono valdyboje.

1996 m. lapkričio 28 d. Nr. 364

Vilnius

Įgyvendindamas Lietuvos Respublikos prekybinės laivybos įstatymo 86 straipsnio 1 punkto reikalavimus ir siekdamas užtikrinti ritmingą ir darnią Lietuvos Respublikos jūrų laivų įgulų veiklą bei saugią laivybą,

ĮSAKAU:

1. Patvirtinti Tarnybos Lietuvos Respublikos jūrų laivuose statutą.

2. Įpareigoti Laivų savininkus užtikrinti Tarnybos statuto reikalavimų įgyvendinimą Lietuvos Respublikos laivuose, sudaryti tinkamas sąlygas laivų įgulų ritmingai ir darniai veiklai, užtikrinti saugią laivybą, saugų keleivių ir krovinių vežimą laivais.

3. Įpareigoti Klaipėdos valstybinio jūrų uosto kapitoną, tikrinant laivų pasirengimą išplaukti į jūrą, kontroliuoti, kaip laivininkysčių ir laivų vadovaujantys asmenys vykdo šio statuto reikalavimus.

4. Šio įsakymo vykdymo kontrolę pavesti Susisiekimo ministerijos Vandens transporto departamentui.

Susisiekimo Ministras	Jonas Biržiškis